एक तरफ जहां रविवार को पाकिस्तान ने त्रिकोणीय टी-20 सीरीज के फाइनल मुकाबले में ऑस्ट्रेलिया पर जीत दर्ज कर सीरीज अपने नाम की, वहीं दूसरी ओर भारतीय टीम ने भी तीन टी-20 मैचों की सीरीज के निर्णायक मैच में इंग्लैंड पर शानदार जीत दर्ज की| पहले मुकाबले में भारतीय टीम ने 8 विकेट से शानदार जीत दर्ज की थी, लेकिन दूसरे मुकाबले में भारतीय टीम को 5 विकेट से हार का सामना करना पड़ा था| इस सीरीज को अपने नाम करने के लिए भारतीय टीम को यह मैच जीतना जरूरी था|